MAGSINGAL, Ilocos Sur – Nangitanggaya ti pamilia ti napapatay a kandidato para konsehal ditoy iti P500,000 a gunggona iti asinoman a makaited iti impormasion para iti pannakasolbar ti krimen.
Maipalagip a napaltogan ni Cecilio Tolentino, kandidato para konsehal ditoy nga ili, iti sanguanan ti balayna iti Barangay San Vicente ditoy nga ili babaen dagiti di pay nabigbig a tattao a naglugan iti motorsiklo idi Enero 28.
Iti interbiona iti broadcast media, kinuna ni Vice Mayor Alfonso “Boy” Favis Jr. a saan koma a politika ti ibagbagada a motibo ti pammapatay agsipud ta asideg a kabagianna (second cousin) ti biktima.#
ilo_Latn ilo_Latn ilo_Latn